Maya Architekdua

De Maya Architekdua, dt. die "Maya Archtektur" wo in oanzalnan Bereichn scho weid fuatgschrittn. Grod do wos es zan Lebm, oda Iwalebm braucht hom. Eana Wossawiatschoft woa vuabüdli und wiad heid wida fia Gsöschoftn in de Tropn empfoin. Se haum weide Küstnschifffoahtn betriem. De lengste Hengebruckn, aus Natuaseu haums afgschtöd. Eanane Monumenteubauweak, middn im Uawoid san vü Leid bekaunnt. Und dabei soid ma ned fagessn, das de Maya jo eigandli nu, wos eanane Weakzeich und Baumaterialien augeht, nu in da Schtoazeit glebd hom.
Kraggwöb.
De Mayabaudn san zwoa recht eidrucksvoi. Owa sogoa in de schtoanan Palosthaisl woan zwoa broade owa a beim Eigaung schmole Schlümpf.
Den se haum zweng da Schtatik, des Kraggwöb vawendt.
Ummas Joah 600 hod ma in da Puuc Region a bessare Bautechnik eafundn. 
An da Atlantikküstn hod ma a kloans Bauweak ausgrom. Des hod a Tonnengwölb, mid an Vaschlußschtoa ghobd.
De Sacbe.
Ob de Maya de Funkzion vo de Radln ned kennt hom, wead oft gfrogt. Kennt homs es scho, weu ma hod in mera Schtäd vo Middlamerika (Mesoamerica) unta Growungsfund, Kindaschpüzeig mid 4 Radln an de Haxn gfundn. 
De "Sacbeob" (Mayaschtroßn) haum ned nua de Baudn und Schtodteu in da Schtod vabundn, sundan san a ois Vabindungsweg zwischn de Schtäd auglegd wuan. De "Sacbe" hod ma scho in da Mirador-Kuitua ob 300 v.Kr. vawendt.
De Maya haum se a de Miah gmocht, de Schtroßn wedafest auzlegn. Da jo de Schtroßn aa im Peten und in da Puuc-Region valegt woan san und do de meran Monat im Joa da Regn owafoid und dahea in da Haubtregnzeit des mera Laund unta Wossa schtehd, haum se de Maya wos gschickts ausdengd. 
De Wossaschpeicha.
In da Maya-Klassik san a Schtäd wia Tik`al de Große, weid weg vo Flüß eabaud wuan. Do jo in de Gegandn da Untagrund aus Karstgschtoa bschted, dad des Regnwossa gach ins Karstgschtoa vasickan. Um a in da drukan Zeid gnua Wossa fias Lebm und a fia de Noahrungspflaunzn zhom, hod ma se wos gschickts eifoin lossn.
In da kloanan Schtod "Uxul" hod da Mayafuascha Nikolai Grube mid seina Growungsgruppn Zwoa je eppa an Hektar große Vuarotswossaschpeicha gfundn. De woan ned nua mid an Koikmöatlgmisch odicht sundan a mid Keramikscheam vafließt. De Großschtod Tik`al is zweng an Hochfödaubau zwischn zwoa große Feichtgbiat (Sümpf) auglegd wuan. Owa weu weid und breit koa Fluß oda Boch woa, hod ma a große Wossaschpeicha auglegd. Bis heid hod ma 10 Schtuck, jeds eppa 1 Hekta groß gfundn. Ebmso in da aundan Großschtod Calakmul.
Bei de Bauanhaisl und Weila hod ma a aundas System, zan Drinkwossaschpeichan vawendt.
A so a Cultun hod scho 30.000 Hektolita foßn kena. Und damid wa a 12 kepfige Großfamüli iwa a Joah midm Drikwossa auskema.
A Druckwossaleitung.
In Palenque hod ma a Druckwossaleitung freiglegd.
Wossadichte Schinackl.
Im Joah 2008 hod ma an da Goifküstn zwoa "Cayucos" ausgrom, umma 2500 Joah oid.
Hengebruckn.
De Mayaschtod Yaxchilan liegd in ana Flußschling und wiad in Da Regnzeid za ana Insl. De Schtod hod owa des gaunze Joah mid Lebmsmiddl vasuagt wean miaßn.
Großkuchl.
De fiaschlign Famülin haum woahscheinli koa Hausoawad varicht. Mid de Kochkünst vo de odlign Frauwen, woas woahscheinli a ned zan Bessan gschtöd.
2011 hod ma in Noadyukatan a Großkuchl ausgrom (umma 750/950). Mid ana Leng vo eppa 40 und ana Broadn vo umma 14 Meta.
Im Netz.
Wossaschpeicha:
Cultunes:
Druckwossaleitung:
Sacbe:
Hengebruckn:
Schinackl:
Großkuchl: